DOLOŽKA ZLUČITEĽNOSTI
návrhu zákona s právom Európskej únie

1. Navrhovateľ zákona: Ministerstvo vnútra Slovenskej republiky

2. Názov návrhu zákona: Návrh zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony

3. Predmet návrhu zákona je upravený v práve Európskej únie: 
a) v primárnom práve:

· v článkoch 16, 77, 87 a 88 Zmluvy o fungovaní Európskej únie 

b) v sekundárnom práve:

· nariadenie Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) (kodifikované znenie) (Ú. v. EÚ L 77, 23.3.2016) v platnom znení – gestor: Ministerstvo vnútra SR, Ministerstvo zahraničných vecí a európskych záležitostí SR;
· nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016) – gestor: Úrad na ochranu osobných údajov SR;
· nariadenie Európskeho parlamentu a Rady (EÚ) 2017/2226 z 30. novembra 2017, ktorým sa zriaďuje systém vstup/výstup na zaznamenávanie údajov o vstupe a výstupe štátnych príslušníkov tretích krajín prekračujúcich vonkajšie hranice členských štátov a o odopretí ich vstupu a stanovujú podmienky prístupu do systému vstup/výstup na účely presadzovania práva, a ktorým sa mení Dohovor, ktorým sa vykonáva Schengenská dohoda, a nariadenia (ES) č. 767/2008 a (EÚ) č. 1077/2011 (Ú. v. EÚ L 327, 9.12.2017) v platnom znení – gestor: Ministerstvo vnútra SR, Ministerstvo zahraničných vecí a európskych záležitostí SR;
· nariadenie Európskeho parlamentu a Rady (EÚ) 2019/817 z 20. mája 2019 o stanovení rámca pre interoperabilitu medzi informačnými systémami EÚ v oblasti hraníc a víz a o zmene nariadení Európskeho parlamentu a Rady (ES) č. 767/2008, (EÚ) 2016/399, (EÚ) 2017/2226, (EÚ) 2018/1240, (EÚ) 2018/1726 a (EÚ) 2018/1861 a rozhodnutí Rady 2004/512/ES a 2008/633/SVV (Ú. v. EÚ L 135, 22.5.2019) - gestor: Ministerstvo vnútra SR, Ministerstvo zahraničných vecí a európskych záležitostí SR;
· nariadenie Európskeho parlamentu a Rady (EÚ) 2024/982 z 13. marca 2024 o automatizovanom vyhľadávaní a výmene údajov na účely policajnej spolupráce a o zmene rozhodnutí Rady 2008/615/SVV a 2008/616/SVV a nariadení Európskeho parlamentu a Rady (EÚ) 2018/1726, (EÚ) 2019/817 a (EÚ) 2019/818 (prümské nariadenie II) (Ú. v. EÚ L, 2024/982, 5.4.2024) – gestor: Ministerstvo vnútra SR, Ministerstvo spravodlivosti SR, Ministerstvo financií SR, Generálna prokuratúra SR;
· nariadenie Európskeho parlamentu a Rady (EÚ) 2024/1358 zo 14. mája 2024 o zriadení systému Eurodac na porovnávanie biometrických údajov s cieľom účinne uplatňovať nariadenia Európskeho parlamentu a Rady (EÚ) 2024/1351 a (EÚ) 2024/1350 a smernicu Rady 2001/55/ES a identifikovať neoprávnene sa zdržiavajúcich štátnych príslušníkov tretích krajín a osoby bez štátnej príslušnosti, o žiadostiach orgánov presadzovania práva členských štátov a Europolu o porovnanie s údajmi v systéme Eurodac na účely presadzovania práva, o zmene nariadení Európskeho parlamentu a Rady (EÚ) 2018/1240 a (EÚ) 2019/818 a o zrušení nariadenia Európskeho parlamentu a Rady (EÚ) č. 603/2013 (Ú. v. EÚ L, 2024/1358, 22.5.2024) – gestor: Ministerstvo vnútra SR, Ministerstvo zahraničných vecí a európskych záležitostí SR, Úrad na ochranu osobných údajov SR; 
· Nariadenie Európskeho parlamentu a Rady (EÚ) 2025/12 z 19. decembra 2024 o zhromažďovaní a prenose vopred poskytovaných informácií o cestujúcich na účely posilnenia a uľahčenia kontrol na vonkajších hraniciach, ktorým sa menia nariadenia (EÚ) 2018/1726 a (EÚ) 2019/817 a zrušuje smernica Rady 2004/82/ES (Ú. v. EÚ L, 2025/12, 8.1.2025) - gestor: Ministerstvo vnútra SR;
· nariadenie Európskeho parlamentu a Rady (EÚ) 2025/13 z 19. decembra 2024 o zhromažďovaní a prenose vopred poskytovaných informácií o cestujúcich na účely prevencie, odhaľovania, vyšetrovania a stíhania trestných činov terorizmu a závažnej trestnej činnosti a o zmene nariadenia (EÚ) 2019/818 (Ú. v. EÚ L, 2025/13, 8.1.2025) – gestor: Ministerstvo vnútra SR, Ministerstvo spravodlivosti SR, Generálna prokuratúra SR, Ministerstvo financií SR;
· smernica Rady 2004/82/ES z 29. apríla 2004 o povinnosti dopravcov poskytovať údaje o cestujúcich (Mimoriadne vydanie Ú. v. EÚ, kap. 19/zv. 7; Ú. v. EÚ L 261, 6.8.2004) – gestor:  Ministerstvo vnútra SR;
· smernica Európskeho parlamentu a Rady (EÚ) 2016/681 z 27. apríla 2016 o využívaní údajov zo záznamov o cestujúcich (PNR) na účely prevencie, odhaľovania, vyšetrovania a stíhania teroristických trestných činov a závažnej trestnej činnosti (Ú. v. EÚ L 119, 4.5.2016) - gestor: Ministerstvo vnútra SR, spolugestori: Ministerstvo dopravy SR, Ministerstvo financií SR, Úrad na ochranu osobných údajov SR.

c) v judikatúre Súdneho dvora Európskej únie
- je obsiahnutý v rozsudku vo veci C-817/19 (Ligue des droits humains/Conseil des ministres), ktorý vo výroku uvádza:
„1. Článok 2 ods. 2 písm. d) a článok 23 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), sa majú vykladať v tom zmysle, že toto nariadenie sa vzťahuje na spracúvanie osobných údajov upravené vnútroštátnymi právnymi predpismi, ktorými sa do vnútroštátneho práva preberajú ustanovenia smernice Rady 2004/82/ES z 29. apríla 2004 o povinnosti dopravcov oznamovať údaje o cestujúcich, smernice Európskeho parlamentu a Rady 2010/65/EÚ z 20. októbra 2010 o ohlasovacích formalitách lodí plávajúcich do prístavov a/alebo z prístavov členských štátov, ktorou sa zrušuje smernica 2002/6/ES a smernice Európskeho parlamentu a Rady (EÚ) 2016/681 z 27. apríla 2016 o využívaní údajov zo záznamov o cestujúcich (PNR) na účely prevencie, odhaľovania, vyšetrovania a stíhania teroristických trestných činov a závažnej trestnej činnosti, pokiaľ ide jednak o spracúvanie údajov z PNR vykonávané súkromnými subjektmi a jednak o spracúvanie údajov z PNR vykonávané orgánmi verejnej moci, na ktoré sa vzťahuje výlučne alebo súčasne smernica 2004/82 alebo smernica 2010/65. Naopak uvedené nariadenie sa nevzťahuje na spracúvanie údajov upravené takými právnymi predpismi, na ktoré sa vzťahuje len smernica 2016/681, ktoré vykonávajú útvary informácií o cestujúcich (PIU) alebo príslušné vnútroštátne orgány na účely uvedené v článku 1 ods. 2 tejto smernice.
2. Vzhľadom na to, že výklad smernice 2016/681 z hľadiska článkov 7, 8 a 21 ako aj článku 52 ods. 1 Charty základných práv Európskej únie zabezpečuje súlad tejto smernice s týmito článkami Charty základných práv, z preskúmania druhej až štvrtej a šiestej prejudiciálnej otázky nevyplynula žiadna skutočnosť, ktorá by mohla mať vplyv na platnosť uvedenej smernice.
3. Článok 6 smernice 2016/681 v spojení s článkami 7 a 8 ako aj s článkom 52 ods. 1 Charty základných práv sa má vykladať v tom zmysle, že bráni vnútroštátnym právnym predpisom, ktoré povoľujú spracúvanie údajov z osobného záznamu o cestujúcom (údaje z PNR) zhromaždených v súlade s touto smernicou na iné účely než tie, ktoré sú výslovne uvedené v článku 1 ods. 2 uvedenej smernice.
4. Článok 12 ods. 3 písm. b) smernice 2016/681 sa má vykladať v tom zmysle, že bráni vnútroštátnym právnym predpisom, podľa ktorých orgán zriadený ako útvar informácií o cestujúcich (PIU) má tiež postavenie príslušného vnútroštátneho orgánu oprávneného schváliť poskytovanie údajov z PNR po uplynutí doby v dĺžke šesť mesiacov nasledujúcich po prenose týchto údajov PIU.
5. Článok 12 ods. 1 smernice 2016/681 v spojení s článkami 7 a 8 ako aj s článkom 52 ods. 1 Charty základných práv sa má vykladať v tom zmysle, že bráni vnútroštátnym právnym predpisom, ktoré stanovujú všeobecnú dobu uchovávania údajov z PNR v dĺžke piatich rokov, uplatniteľnú bez rozdielu na všetkých leteckých cestujúcich, vrátane tých, v prípade ktorých ani z predbežného posúdenia upraveného v článku 6 ods. 2 písm. a) tejto smernice, ani z prípadných overovaní vykonaných počas doby šiestich mesiacov upravenej v článku 12 ods. 2 uvedenej smernice, ani zo žiadnej inej okolnosti nevyplynula existencia objektívnych prvkov, ktoré môžu predstavovať riziko v oblasti teroristických trestných činov alebo závažnej trestnej činnosti s objektívnou a prinajmenšom nepriamou súvislosťou s leteckou prepravou cestujúcich.
6. Smernica 2004/82 sa má vykladať v tom zmysle, že sa nevzťahuje na akýkoľvek plánovaný alebo neplánovaný let prevádzkovaný leteckým dopravcom s odletom z územia členského štátu a plánovaným pristátím na území jedného alebo viacerých iných členských štátov bez akýchkoľvek medzipristátí na území tretej krajiny (let vnútri EÚ).
7. Právo Únie, konkrétne článok 2 smernice 2016/681 v spojení s článkom 3 ods. 2 ZEÚ, článkom 67 ods. 2 ZFEÚ a článkom 45 Charty základných práv sa má vykladať v tom zmysle, že bráni: 
vnútroštátnym právnym predpisom, ktoré pri neexistencii skutočnej, aktuálnej alebo predvídateľnej teroristickej hrozby, ktorej čelí dotknutý členský štát, stanovujú systém prenosu, leteckými dopravcami a cestovnými kanceláriami, ako aj spracúvania, príslušnými orgánmi, údajov z PNR zo všetkých letov vnútri EÚ zo všetkých letov vnútri EÚ a z prepravy vykonanej inými prostriedkami v rámci Únie s odletom z, do alebo cez tento členský štát na účely boja proti teroristickým trestným činom a závažnej trestnej činnosti. V takej situácii sa má uplatňovanie systému zavedeného smernicou 2016/681 obmedziť na prenos a spracúvanie údajov z PNR z letov a/alebo prepravy týkajúcej sa najmä určitých leteckých spojení alebo schém cestovania, alebo aj určitých letísk, staníc a morských prístavov, pre ktoré existujú indície umožňujúce odôvodniť toto uplatňovanie. Prináleží dotknutému členskému štátu, aby vybral lety vnútri EÚ a/alebo prepravu vykonanú inými prostriedkami v rámci Únie, pre ktoré takéto indície existujú a pravidelne opätovne preskúmal uvedené uplatňovanie v závislosti od vývoja podmienok, ktoré odôvodňovali ich výber na účely zabezpečenia, že uplatňovanie tohto systému na tieto lety a/alebo na túto prepravu sa stále obmedzuje na to najnevyhnutnejšie, a 
vnútroštátnym právnym predpisom upravujúcim taký systém prenosu a spracúvania uvedených údajov na účely zlepšenia kontrol osôb na hraniciach a boja proti nelegálnemu prisťahovalectvu.
8. Právo Únie sa má vykladať v tom zmysle, že bráni tomu, aby vnútroštátny súd obmedzil časové účinky vyhlásenia protiprávnosti, ktoré mu prislúcha urobiť podľa vnútroštátneho práva vo vzťahu k vnútroštátnej právnej úprave, ktorá ukladá leteckým, železničným a pozemným dopravcom, ako aj cestovným kanceláriám povinnosť prenášať údaje z PNR a ktorá stanovuje spracúvanie a uchovávanie týchto údajov nezlučiteľné s ustanoveniami smernice 2016/681 v spojení s článkom 3 ods. 2 ZEÚ, článkom 67 ods. 2 ZFEÚ, článkami 7, 8 a 45 ako aj článkom 52 ods. 1 Charty základných práv. Prípustnosť dôkazov získaných takýmto spôsobom patrí v súlade so zásadou procesnej autonómie členských štátov do vnútroštátneho práva s výhradou dodržania predovšetkým zásad ekvivalencie a efektivity.“ 
4.	Záväzky Slovenskej republiky vo vzťahu k Európskej únii:
a) lehota na prebranie príslušného právneho aktu Európskej únie, príp. aj osobitná lehota účinnosti jeho ustanovení:  
· lehota na prebratie smernice 2004/82/ES bola do 5. septembra 2006,
· lehota na prebratie smernice (EÚ) 2016/681 bola do 25. mája 2018.

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie: 
· konanie nebolo začaté

c) informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav: 
· [bookmark: _GoBack]smernica (EÚ) 2016/681 bola prebratá do zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov, zákona č. 143/1998 Z. z o civilnom letectve (letecký zákon) a o zmene a doplnení niektorých zákonov, zákona č. 18/2018 Z. z. o ochrane osobných údajov a o zmene a doplnení niektorých zákonov, zákona č. 404/2011 Z. z. o pobyte cudzincov a o zmene a doplnení niektorých zákonov, Trestného zákona č. 300/2005 Z. z., zákona Národnej rady Slovenskej republiky č. 278/1993 Z. z. o správe majetku štátu, zákona č. 575/2001 Z. z. o organizácii činnosti vlády a organizácii ústrednej štátnej správy, ústavného zákona č. 460/1992 Zb. Ústava Slovenskej republiky;
· smernica 2004/82/ES bola úplne prebratá do zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov

5.	Návrh zákona je zlučiteľný s právom Európskej únie: 
· úplne
